फिल्म निर्माण के लिए रतलाम आए किरकिरे, लोकेशन देखी
हिंदी फिल्म इंडस्ट्री की एक बड़ी शख्सियत स्वानंद किरकिरे बुधवार को शहर आए। पूरे दिन यहां रुके, बाजार घूमा व नगर निगम के स्वीमिंग पूल का ताला खुलवाकर देखा। किरकिरे की एक फिल्म निर्माण की प्लानिंग है। स्क्रिप्ट अनुरूप लोकेशन देखने आए थे।
किरकिरे बॉलीवुड का बड़ा नाम हैं। मूलतः प्ले बैक सिंगर व गीतकार किरकिरे सीरियल लेखक भी हैं। वे बॉलीवुड की 4 फिल्मों में बतौर सहायक निर्देशक काम कर चुके हैं। दो बार राष्ट्रीय फिल्म अवॉर्ड से सम्मानित हो चुके किरकिरे को देशव्यापी पहचान सत्य मेव जयते के गाने- ‘आे री चिरैया...’, लगे रहो मुन्नाभाई फिल्म के गाने ‘बंदे में था दम वंदेमातरम...’, और थ्री इडियट्स फिल्म के ‘बहती हवा सा था वो...’ के जरिए मिली। वे चांदनी चौक, थावरिया बाजार, पैलेस, चौमुखी पुल, माणक चौक इलाके में घूमे। फिल्म अनुरूप छोटे शहर के व्यस्त बाजारों की लोकेशन तलाशने के लिए ही वे यहां आए हैं।
स्वानंद किरकिरे
hin_Deva hin_Deva hin_Deva kas_Deva